ไค ทรัมป์

ไค เมดิสัน ทรัมป์ (; เกิด 12 พฤษภาคม ค.ศ. 2007) เป็นบุคคลที่มีชื่อเสียงบนสื่อสังคมออนไลน์ และเป็นนักกอล์ฟสมัครเล่นชาวอเมริกัน เธอเป็นสมาชิกในตระกูลทรัมป์ โดยเป็นลูกสาวคนโตของดอนัลด์ ทรัมป์ จูเนียร์กับวาเนสซา ทรัมป์ และเป็นหลานคนโตของดอนัลด์ ทรัมป์ ประธานาธิบดีสหรัฐอเมริกา เธอมีชื่อเสียงโด่งดังไปทั่วประเทศหลังจากกล่าวสุนทรพจน์สนับสนุนการหาเสียงเลือกตั้งประธานาธิบดี ค.ศ. 2024 ของปู่ในการประชุมใหญ่แห่งชาติของพรรคริพับลิกัน ค.ศ. 2024 ต่อมากลายเป็นบุคคลที่มีชื่อเสียงทางโซเชียลมีเดีย เธอได้ให้คำมั่นว่าจะเล่นให้กับทีมกอล์ฟหญิงของมหาวิทยาลัยไมแอมีใน ค.ศ. 2026

 ชีวิตวัยเด็ก 

ไค เมดิสัน ทรัมป์เกิดเมื่อวันที่ 12 พฤษภาคม ค.ศ. 2007 ในนครนิวยอร์ก เป็นบุตรคนแรกของดอนัลด์ ทรัมป์ จูเนียร์กับวาเนสซา ทรัมป์ และเป็นหลานคนแรกของดอนัลด์ ทรัมป์. เธอได้รับการตั้งชื่อตามทวดชื่อไค อีแวนส์ นักดนตรีแจ๊สชาวเดนมาร์ก เธอเป็นพี่คนโตจากพี่น้องทั้งหมดห้าคน เธอวางแผนเข้าเรียนที่มหาวิทยาลัยไมแอมี และจะกลายเป็นสมาชิกรุ่น ค.ศ. 2030

 กีฬากอล์ฟ 
ทรัมป์เป็นนักกอล์ฟเชิงแข่งขัน และเคยเล่นให้กับเดอะเบนจามินสคูลที่ปาล์มบีชการ์เดนส์ เธอคว้าแชมป์ Women's Club Championship ปี 2022 และ Ladies Club Championship ปี 2024 ที่ทรัมป์อินเตอร์เนชันแนลปาล์มบีช ซึ่งเธอทำสถิติแฮนดีแคปแบบแข่งขันที่ +0.5

ในเดือนสิงหาคม ค.ศ. 2024 เธอได้ให้คำมั่นสัญญาด้วยวาจาว่าจะเข้าร่วมการแข่งขันกีฬากอล์ฟระดับมหาวิทยาลัยของมหาวิทยาลัยไมแอมี ในฐานะสมาชิกของกลุ่มที่เซ็นสัญญาใน ค.ศ. 2026 เมื่อเดือนกุมภาพันธ์ ค.ศ. 2025 มีรายงานว่าทรัมป์ได้รับการประเมินมูลค่าชื่อ ภาพลักษณ์ และความเหมือนอยู่ที่ 1.2 ล้านดอลลาร์สหรัฐ พร้อมผู้สนับสนุนอย่างบริษัทแคลลาเวย์กอล์ฟ และเทย์เลอร์เมดกอล์ฟ ในเดือนมีนาคม ค.ศ. 2025 ทรัมป์เข้าแข่งขันใน Junior Invitational ซึ่งถือเป็นหนึ่งในทัวร์นาเมนต์กอล์ฟเยาวชนชั้นนำ เธอได้ที่ 24 จากผู้เข้าแข่งขัน 24 คน ทรัมป์รับคำเชิญเพื่อเปิดตัวในแอลพีจีเอทัวร์ในเดือนพฤศจิกายน ค.ศ. 2025 ที่ The Annika ซึ่งได้รับการสนับสนุนโดย Annika Sörenstam

 การเมือง 
ทรัมป์กล่าวสุนทรพจน์ในการประชุมระดับชาติพรรคริพับลิกัน ค.ศ. 2024 ที่เมืองมิลวอกี โดยเน้นย้ำถึงความสัมพันธ์ของเธอกับปู่ ในสุนทรพจน์ เธอกล่าวถึงปู่ว่าเป็น "แค่ปู่คนธรรมดา ๆ" และยกย่องเขาเป็นแรงบันดาลใจ จอห์น มัลล์ฮอลแลนด์ อดีตบรรณาธิการการ์เดียนยูเอส เรียกสุนทรพจน์นี้เป็น "ส่วนหนึ่งของการปรับโฉมทางการเมืองที่วางแผนไว้" ในขณะที่แวน โจนส์ นักวิเคราะห์การเมืองและผู้ร่วมงานประจำของ CNN กล่าวว่า "หลานสาวออกมาเปิดเผยความรู้สึกและเปิดใจพวกเรา" และกล่าวว่าเธอทำได้ดีในการทำให้ดอนัลด์ ทรัมป์ดูเป็นมนุษย์มากขึ้นและทำให้เขาดู "เป็นที่ชื่นชอบ"

 โซเชียลมีเดีย 
หลังจากที่เธอปรากฏตัวที่การประชุมใหญ่พรรคฯ ในเดือนกรกฎาคม ค.ศ. 2024 จำนวนผู้ติดตามอินสตราแกรมของเธอก็เพิ่มขึ้นจาก 125,000 คน ไปเป็น 185,000 คนภายในเวลาไม่ถึง 24 ชั่วโมง และบัญชีดังกล่าวมีผู้ติดตามมากกว่า 333,000 คนเมื่อสิ้นเดือนกรกฎาคม

ทรัมป์ได้รับความสนใจอย่างมากจากการวิดีโอบล็อกฉลองชัยชนะของดอนัลด์ ทรัมป์ในการเลือกตั้งประธานาธิบดีสหรัฐ ค.ศ. 2024 และสำหรับการกล่าวว่าอีลอน มัสก์ได้ "บรรลุสถานะลุง" เมื่อวันที่ 10 พฤศจิกายน หลังจากที่เขาสนับสนุนการรณรงค์หาเสียงของดอนัลด์ ทรัมป์อย่างเต็มที่

ณ วันที่ 18 ตุลาคม ค.ศ. 2025 ช่องยูทูบของเธอมีผู้ติดตาม 1.30 ล้านคน บัญชีติ๊กต๊อกมีผู้ติดตาม 3.4 ล้าน บัญชีอินสตาแกรมมีผู้ติดตาม 2.5 ล้านคน และยัญชีในเอ็กซ์ (ทวิตเตอร์) มีผู้ติดตาม 906,800 คน หลังการเลือกตั้ง เธอได้รับการยกย่องว่าเป็นผู้มีอิทธิพลสำคัญที่อาจช่วยเพิ่มความนิยมของดอนัลด์ ทรัมป์ในกลุ่มคนหนุ่มสาว และเป็นพันธมิตรที่ทรงพลังในสื่อสังคมออนไลน์

 อ้างอิง 

 แหล่งข้อมูลอื่น 






หมวดหมู่:บุคคลที่เกิดในปี พ.ศ. 2550
หมวดหมู่:บุคคลที่ยังมีชีวิตอยู่
หมวดหมู่:ยูทูบวล็อกเกอร์ชาวอเมริกัน
หมวดหมู่:ติ๊กต๊อกเกอร์ชาวอเมริกัน
หมวดหมู่:นักกอล์ฟหญิงชาวอเมริกัน
หมวดหมู่:เด็กอเมริกัน
ไค